144 
Pattorfik ved Umanak Fjord); de ere af Traustedt bestemte til 
M. artnaria og optræde under dette Navn i Medd. om Grønland 
IV, 1883, p. 235, men vise sig at være M. truncata f. ovata. 
Nordenskiold bar samlet fossile Skaller, tildels paa samme 
Steder som de ovenfor nævnte. Lovén undersøgte dette Materiale 
og nævner i Fortegnelsen (Ofvers. K. Vetensk.-Akad. Fbrbandlingar, 
1870, p. 1018) M. arenaria. De paagældende Eksemplarer have 
ikke kunnet skalfes til Veje (de findes ikke i Riks-Museets zoologiske 
Afdeling), men der kan ikke være Tvivl om, at Bestemmelsen er 
urigtig. 
Endelig anføres M. arenaria i E. Bay’s Afhandling om Øst- 
Grønlands Geologi (Medd. om Grønland XIX, 1896, p. 172) fra 
hævede Lag i det indre Scoresby-Sund, men de paagældende Skaller 
vise sig at være M. truncata f. ovata. 
Det vil af denne Redegørelse fremgaa, at Angivelserne — 
for saa vidt som de have kunnet gaas efter — om Forekomsten 
af Mya arenaria ved Grønland bero paa Fejlbestem¬ 
melser. Arten kendes ikke fra dette Land, hverken som 
levende eller som fossil. 
Island. 
Ifølge Mohr (Forsøg til en Islands Naturhistorie, 1786, p. 128) 
findes Mya arenaria ofte paa Stranden paa Østerlandet, men det 
er tvivlsomt, om han har haft den rette Art for sig. I sin Faunula 
Molluscorum Islandiæ (Vidensk. Medd. Naturh. Foren. 1868, p. 218) 
ved Mørch kun at optrykke Stedet hos Mohr. 
Dernæst anfører Posselt i det før nævnte Værk over 
Grønlands Brachiopoder og Bløddyr (p. 98) Øen som Hjemsted 
for Arten og støtter denne Angivelse paa nogle Eksemplarer (fra 
Høfdi og fra Ønundarfjord paa Vestlandet), fremkomne ved de 
senere Aars Undersøgelser; de maa imidlertid henregnes til M. 
truncata f. ovata. 
Mya arenaria bør derfor foreløbig slettes af den 
islandske Fauna. 
